CELEX: 32012R0297
Language: hu
Date: 2012-04-02 00:00:00
Title: A Bizottság 297/2012/EU végrehajtási rendelete ( 2012. április 2. ) egyes áruk Kombinált Nómenklatúra szerinti besorolásáról

5.4.2012   
            
            
               HU
            
            
               Az Európai Unió Hivatalos Lapja
            
            
               L 99/9
            
         A BIZOTTSÁG 297/2012/EU VÉGREHAJTÁSI RENDELETE
   (2012. április 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a 2913/92/EGK rendelet 12. cikke (6) bekezdésének alkalmazásában – 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 2-án.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Négyzet alakú, körülbelül 60 cm × 300 cm méretű és 0,26 mm vastagságú, egymással összeragasztott két különböző rétegből (egy réteg textilből és egy réteg papírból) álló árucikk.
                  A textilréteget nem szőtt, szintetikus (poliészter) szálakból álló anyag alkotja, melynek vastagsága körülbelül 0,18 mm, tömege pedig körülbelül 48,3 g/m2. A papírréteg körülbelül 0,08 mm vastagságú és 20,9 g/m2 tömegű.
                  A papírréteg látható oldala halványan mintás, teljes hosszában függőlegesen négy pamutzsinór van ráragasztva. Ugyanazon az oldalon körülbelül 4 centiméterenként vékony bambuszpálcikák futnak végig a teljes szélességen vízszintesen.
                  Az árucikk több célra is használható: lehet például lapfüggöny, térelválasztó, takaróelem nyitott tárolóegységen, de ajtót is helyettesíthet.
                  (lapfüggöny)
                  (Lásd a 657. számú fényképet) (1)
                  
               
               
                  6303 92 10
               
               
                  A besorolást a Kombinált Nómenklatúra értelmezésére vonatkozó 1., 3.b) és 6. általános szabály, a 63. árucsoporthoz tartozó megjegyzések 1. pontja, a XI. áruosztályhoz tartozó megjegyzések 7. pontjának e) alpontja, valamint a 6303, a 6303 92 és a 6303 92 10 KN-kód szövege határozza meg.
                  A termék lényegi jellemzőjét a nem szőtt textilanyag adja; annak jelenléte mind mennyiségét, mind tömegét, mind pedig az árucikk rendeltetését tekintve meghatározó (lásd még a 3.b) általános szabályhoz fűzött VIII. pontot a Harmonizált Rendszer Magyarázatában). A nem szőtt textilanyag megerősítő funkciója nélkül a meghatározott használat nem volna lehetséges. Emiatt papíráruként a 48. árucsoport alá való besorolása kizárt.
                  Mivel az árucikket két különböző, egymással összeragasztott anyag (a poliészter, nem szőtt textil és a papír) alkotja, a XI. áruosztályhoz tartozó megjegyzések 7. pontjának e) alpontja értelmében készárunak minősül.
                  Mivel a vékony bambuszpálcikák körülbelül 4 centiméterenként vannak felragasztva, csak dekorációs célokat szolgálnak, és nem járulnak hozzá az árucikk megerősítéséhez. Emiatt bambuszból készült árucikként a 46. árucsoport alá való besorolás kizárt.
                  Méretéből és az által, hogy a kívánt hosszra egyszerűen levágható, valamint abból a tényből adódóan, hogy egy függöny rendeltetésének megfelelő, több különböző célra is használható, az árucikk rendelkezik a függöny, illetve a belső vászonroló objektív jellemzőivel.
                  Ezért szintetikus szálból készült függönyként vagy belső vászonrolóként a 6303 92 10 KN-kód alá kell besorolni.
               
            
         
      
         (1)  A fénykép csupán tájékoztató jellegű.